Úradný vestník L 060 , 01/03/2001 S. 0027 - 0028



Nariadenie Komisie (ES) č. 409/2001 z 28. februára 2001, ktoré mení a dopĺňa nariadenie (ES) č. 1162/95, ktoré stanovuje osobitné podrobné pravidlá uplatňovania systému dovozných a vývozných licencií pre obilniny a ryžu KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 1766/92 z 30. júna 1992 o spoločnej organizácii trhu s obilninami [1], naposledy zmenené a doplnené nariadením (ES) č. 1666/2000 [2], a najmä na jeho článok 13 (11), so zreteľom na nariadenie Rady (ES) č. 3072/95 z 22. decembra 1995 o spoločnej organizácii trhu s ryžou [3], naposledy zmenené a doplnené nariadením (ES) č. 1667/2000 [4], a najmä na jeho články 9 (2) a 13 (15), keďže: (1) Nariadenie Rady (ES) č. 2851/2000 [5] stanovuje niektoré úľavy vo forme tarifných kvót spoločenstva pre niektoré poľnohospodárske produkty a stanovuje úpravu vo forme nezávislého a prechodného opatrenia niektorých poľnohospodárskych úľav stanovených v Európskej dohode s Poľskom. Zrušenie náhrad pre pšenicu mäkkú, múku a otruby vyvážané do Poľska je jednou z úľav. (2) Poľské úrady sa zaviazali zabezpečiť, že len zásielky produktov spoločenstva, ktoré spadajú pod CN kódy 100190, 1101, 1102 a ex2302, na ktoré sa neposkytuje žiadna náhrada, sú povolené pre dovoz do Poľska. Na tento účel má byť do nariadenia Komisie (ES) č. 1162/95 [6], naposledy zmenené a doplnené nariadením (ES) č. 2110/2000 [7], vložený článok ustanovujúci povinnosť predložiť overenú kópiu vývoznej licencie vrátane špecifických informácií garantujúcich, že sa pre uvedené produkty neposkytla žiadna vývozná náhrada. Na účely vytvorenia prepojenia medzi dovážanými produktmi a produktmi uvedenými na vývoznej licencii sú dopravcovia povinní pri dovoze do Poľska predložiť overenú kópiu vývoznej deklarácie s uvedením špecifických informácií odvolávajúcich sa na vývoznú licenciu. (3) Opatrenia stanovené v tomto nariadení sú v súlade so stanoviskom Riadiaceho výboru pre obilniny, PRIJALA TOTO NARIADENIE: Článok 1 Nasledovný článok 7a sa pridáva k nariadeniu (ES) č. 1162/95: "Článok 7a 1. Nasledovné ustanovenia sa uplatnia na vývoz produktov do Poľska, ktoré spadajú pod CN kódy 100190, 1101, 1102 a ex2302, s výnimkou produktov, ktoré spadajú pod CN kód 230250, uvedené v článku 1 (1) nariadenia (EHS) č. 1766/92. 2. Vývoz uvedený v odseku 1 bude podmienený predložením overenej kópie vývoznej licencie príslušným úradom v Poľsku, vydanej v súlade s článkom 7 (3a) a s týmto článkom a náležite potvrdenej kópie vývoznej deklarácie pre každú zásielku. Tento tovar nesmie byť predtým vyvezený do inej tretej krajiny. 3. Licencie budú obsahovať: a) v políčku 7 slovo "Poľsko"; b) v políčku 15 opis tovaru v súlade s kombinovanou nomenklatúrou; c) v políčku 16 osemciferný kód kombinovanej nomenklatúry a množstvo v tonách pre každý produkt uvedený v políčku 15; d) v políčkach 17 a 18 úhrnné množstvo produktov uvedených v políčku 16; e) v políčku 20 jedno z nasledovných: - Exportación a Polonia. Artículo 7 bis del Reglamento (CE) no 1162/95 - Udførsel til Polen. Artikel 7a i forordning (EF) nr. 1162/95 - Ausfuhr nach Polen. Artikel 7a der Verordnung (EG) Nr. 1162/95 - Εξαγωγή στην Πολωνία. Άρθρο 7α του κανονισμού (ΕΚ) αριθ. 1162/95 - Export to Poland. Article 7a of Regulation (EC) No 1162/95 - Exportation en Pologne. Article 7 bis du règlement (CE) no 1162/95 - Esportazione in Polonia. Articolo 7 bis del regolamento (CE) n. 1162/95 - Uitvoer naar Polen. Artikel 7 bis van Verordening (EG) nr. 1162/95 - Exportação para a Polónia. Artigo 7.oA do Regulamento (CE) n.o 1162/95 - Vienti Puolaan. Asetuksen (EY) N:o 1162/95 7 a artikla - Export till Polen. Artikel 7a i förordning (EG) nr 1162/95; f) v políčku 22, okrem slov stanovených v článku 7 (3a), jedno z nasledovných: - Sin restitución por exportación - Uden eksportrestitution - Ohne Ausfuhrerstattung - Χωρίς επιστροφή κατά την εξαγωγή - No export refund - Sans restitution à l'exportation - Senza restituzione all'esportazione - Zonder uitvoerrestitutie - Sem restituição à exportação - Ilman vientitukea - Utan exportbidrag; g) Licencie budú platné len pre takto špecifikované produkty a množstvá. 4. Licencie vydané podľa tohto článku budú zahŕňať povinnosť vývozu do miesta určenia uvedeného v políčku 7. 5. Na žiadosť príslušnej strany bude vydaná overená kópia potvrdenej licencie. 6. V prvý pondelok každého mesiaca oznámia príslušné úrady členských štátov Komisii množstvá, pre ktoré boli vydané licencie, v rozpise podľa kódu kombinovanej nomenklatúry." Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 28. februára 2001 Za Komisiu Franz Fischler člen Komisie [1] Ú. v. ES L 181, 1.7.1992, s. 21. [2] Ú. v. ES L 193, 29.7.2000, s.1. [3] Ú. v. ES L 329, 30.12.1995, s. 18. [4] Ú. v. ES L 193, 29.7.2000, s. 3. [5] Ú. v. ES L 332, 28.12.2000, s. 7. [6] Ú. v. ES L 117, 24.5.1995, s. 2. [7] Ú. v. ES L 250, 5.10.2000, s. 23. --------------------------------------------------